 Akizungumza na gazeti hili mwishoni mwa wiki, Katibu wa DRHA, Mnonda Magani alisema mashindano hayo yaliyopangwa kufanyika kwenye viwanja vya JMK Park Dar es Salaam yatashirikisha timu za wakubwa na zile za wanafunzi.Alisema hii itakuwa ni mara ya kwanza kuandaa mashindano ya kuadhimisha Olimpiki, mwaka huu kwani ni utaratibu mpya uliotolewa kwa vyama vya michezo kuandaa michezo kama hiyo.“Baada ya kumaliza mashindano ya Juni 4, mwaka huu, tumepanga kuandaa mengine ya kuadhimisha Olimpiki lengo ni kusherehekea kimichezo,” alisema Magani.Alisema washindi watapata zawadi mbalimbali zitakazoandaliwa na chama hicho kama sehemu ya kutoa motisha na kushiriki kikamilifu katika michezo hiyo.Alisema wanatarajia timu 16 za wanawake na wanaume ambazo zinacheza ligi ya mkoa zitajitokeza kushiriki.Baadhi ya timu hizo ni Kawe, Mlimani, , Magereza, Ukonga, Dar Kalser, Bagamoyo na Juhudi.